[{"text_idx": "#000001", "text": "Yr Hydref hwn mae Awdurdod Parc Cenedlaethol Eryri a Choed Cadw yn dod ynghyd i weithredu prosiect newydd arbennig sydd a\u0302\u2019r nod o blannu coed a gwrychoedd o fewn ardal ddynodedig yn y Parc Cenedlaethol."}, {"text_idx": "#000002", "text": "Yn ogystal a\u0302 helpu\u2019r amgylchedd yn wyneb newid hinsawdd a\u2019u ro\u0302l wrth liniaru llifogydd, mae coed a gwrychoedd hefyd yn ffurfio rhan hanfodol o ecosystem cefn gwlad. Mae gwrychoedd yn chwarae rhan bwysig wrth gysylltu cynefinoedd mewn tirwedd dameidiog."}, {"text_idx": "#000003", "text": "Mae clystyrau coed a gwrychoedd sy\u2019n ffinio caeau amaethyddol hefyd yn nodweddiadol o dirwedd Eryri, ac yn un o\u2019r rhinweddau sy\u2019n gwneud yr ardal mor arbennig. Ond gyda lledaeniad cyflym clefyd coed ynn mae nifer fawr o\u2019n coed aeddfed dan fygythiad, ac felly un o nodau\u2019r prosiect yma yw ceisio gwneud i fyny am y coed fydd yn cael eu colli i\u2019r clefyd yma."}, {"text_idx": "#000004", "text": "Diolch i nawdd gan y People\u2019s Postcode Lottery \u2013 mae Coed Cadw yn ariannu gwerth dros \u00a325,000 o waith ffensio er mwyn gwarchod y coedlannau a\u2019r gwrychoedd newydd tra maent yn sefydlu. Meithrinfa goed Awdurdod Parc Cenedlaethol Eryri ym Mhlas Tan y Bwlch fydd yn darparu\u2019r coed, gyda\u2019r nod o blannu 8,000 o goed brodorol a 1,800 metr o wrych. Mae ardal y prosiect yn cwmpasu 27 o Gynghorau Cymuned, o Feddgelert yn y gogledd yr holl ffordd i lawr i Aberdyfi a Phennal yn y de, ac yn ymestyn i\u2019r dwyrain hyd at Rydymain a Mawddwy."}, {"text_idx": "#000006", "text": "\u201cYn ogystal a\u0302\u2019r buddion amlwg i\u2019r amgylchedd a bioamrywiaeth, bydd y cynllun hwn yn dod a\u0302 buddion amaethyddol hefyd trwy greu terfynau caeau cadarn a dibynadwy yn ogystal a\u0302 chysgod hanfodol i anifeiliaid fferm."}, {"text_idx": "#000007", "text": "Bydd plannu mwy o goed y tu allan i goedlannau yn ne\u2019r Parc Cenedlaethol hefyd yn diogelu\u2019r dirwedd goediog sy\u2019n nodweddiadol o\u2019r ardal, ac sydd wedi ysbrydoli a denu ymwelwyr ar hyd y blynyddoedd.\u201d"}, {"text_idx": "#000009", "text": "\u201cMae gwrychoedd yn rhan o draddodiad amaeth\u2010goedwigaeth hynafol ynghyd a\u0302 phorfa goediog. Ynghyd a\u0302 gwrychoedd a choed hynafol yn ogystal a\u0302 chynefinoedd ymyl cae, maent yn ffurfio rhwydwaith cynefinoedd helath sy\u2019n hanfodol i fywyd gwyllt ac yn diffinio ein tirweddau. Maent yn darparu llawer o fuddion ymarferol gan gynnwys amddiffyn da byw rhag eithafion tywydd, cynorthwyo bioddiogelwch, lliniaru llifogydd, a gwella adnoddau pridd, carbon a dw\u0302r.\u201d"}, {"text_idx": "#000012", "text": "\u201cMae coed a gwrychoedd yn hanfodol wrth helpu i frwydro yn erbyn newid yn yr hinsawdd. Rydym yn falch y bydd cefnogaeth gan ein chwaraewyr yn ariannu\u2019r ffensys i amddiffyn y coed a\u2019r gwrychoedd newydd a blannwyd fel rhan o brosiect Coed Cefn Gwlad, gan sicrhau y bydd cymaint a\u0302 phosibl yn ffynnu.\u201d"}, {"text_idx": "#000014", "text": "Yngly\u0302n a\u0302 Choed Cadw, y Woodland Trust yng Nghymru:Yr elusen cadwraeth coetir fwyaf yn y DU yw\u2019r Woodland Trust. Mae ganddo dros 500,000 o gefnogwyr. Mae am weld DU yn llawn coedwigoedd a choed brodorol ar gyfer pobl a bywyd gwyllt. Mae gan yr Ymddiriedolaeth dri nod allweddol:\nAmddiffyn coetir hynafol, sy\u2019n brin, yn unigryw ac yn anadferadwy,\nAdfer coetir hynafol sydd wedi\u2019i ddifrodi, gan ddod a\u0302 darnau gwerthfawr o ein hanes naturiol yn o\u0302l yn fyw,\nPlannu coed a choedwigoedd brodorol gyda\u2019r nod o greu tirweddau gwydn i bobl a bywyd gwyllt.\nWedi\u2019i sefydlu ym 1972, erbyn hyn mae gan y Woodland Trust dros 1,200 o safleoedd dan ei gofal sy\u2019n cwmpasu oddeutu 29,000 hectar. Mae\u2019r rhain yn cynnwys dros 100 o safleoedd yng Nghymru, gyda chyfanswm arwynebedd o 2,987 hectar (7,155 erw). Mae mynediad i\u2019w goedwigoedd am ddim, felly gall pawb elwa o goedwigoedd a choed.\nMae enw Cymraeg yr Ymddiriedolaeth, \u201cCoed Cadw\u201d, yn hen derm Cymraeg, a ddefnyddir mewn deddfau canoloesol i ddisgrifio coetir gwarchodedig neu gadwedig.\nAm ragor o wybodaeth neu i drefnu cyfweliad cysylltwch a\u0302 Ioan Gwilym, Swyddog Cyfathrebu ar ioan.gwilym@eryri.llyw.cymru neu 07900267506"}, {"text_idx": "#000015", "text": "Amddiffyn coetir hynafol, sy\u2019n brin, yn unigryw ac yn anadferadwy,\nAdfer coetir hynafol sydd wedi\u2019i ddifrodi, gan ddod a\u0302 darnau gwerthfawr o ein hanes naturiol yn o\u0302l yn fyw,\nPlannu coed a choedwigoedd brodorol gyda\u2019r nod o greu tirweddau gwydn i bobl a bywyd gwyllt."}, {"text_idx": "#000016", "text": "Wedi\u2019i sefydlu ym 1972, erbyn hyn mae gan y Woodland Trust dros 1,200 o safleoedd dan ei gofal sy\u2019n cwmpasu oddeutu 29,000 hectar. Mae\u2019r rhain yn cynnwys dros 100 o safleoedd yng Nghymru, gyda chyfanswm arwynebedd o 2,987 hectar (7,155 erw). Mae mynediad i\u2019w goedwigoedd am ddim, felly gall pawb elwa o goedwigoedd a choed."}, {"text_idx": "#000017", "text": "Mae enw Cymraeg yr Ymddiriedolaeth, \u201cCoed Cadw\u201d, yn hen derm Cymraeg, a ddefnyddir mewn deddfau canoloesol i ddisgrifio coetir gwarchodedig neu gadwedig."}]